als_Latn dik_Latn sag_Latn
Microsoft do të organizojë një event më 20 maj në Nju Jork ku pritet të prezantohet një tablet i ri Surface. Deri tani në internet është thënë vetëm për një tablet Surface Mini, por si duket një tablet Surface Pro 3 do të prezantohet.
Ky tablet është përmendur në faqen e Windows 8.1 dhe është pikasur nga Neowin para se të hiqej nga faqja. Në tekst shkruhej: të mbështesim kamerën e Surface Pro 3. Një punonjës i Microsoft ka pretenduar se ky ishte një gabim daktilografimi.
Në ftesat që Microsoft ka shpërndarë për eventin që do të zhvillohet më 20 maj është vënë titulli “Na u bashkoni në një tubim të vogël”, ku me fjalën “të vogël” është nënkuptuar se Microsoft do të prezantojë tabletin Surface Mini.
Madje është thënë se ky tablet do të vijë me ekran 7.5 inç me rezolucion 1440×1080 dhe me procesorin Qualcomm Snapdragon. Tableti pritet të punojë në arkitekturën ARM/Windows RT.
Ndërsa për tabletin Surface Pro 3 thuhet se do të ketë procesorin Nvidia 64-bit Tegra K1. Burimi që ka nxjerrë informacionin gjithashtu pretendon se ky tablet do të vijë me përmasa të ndryshme. Gjithsesi duhet të presim datën 20 maj për të konfirmuar të gjithë këto thashetheme.
(Herë të lexuara: 229)
als_Latn als_Latn als_Latn als_Latn als_Latn als_Latn